የኢፌዴሪ አየር ኃይል በአልሻባብ ይዞታ ላይ የአየር ጥቃት መፈፀሙን ገለጸ
የኢፌዴሪ አየር ኃይል በሶማሊያ ከባይደዋ በስተ-ምስራቅ 75 ኪሎ ሜትር ላይ ቡርሃይቤ በተባለ የአልሻባብ ይዞታ ላይ የአየር ጥቃት መፈጸሙን የኢፌዴሪ መከላከያ ሚኒስቴር አስታወቀ ።አየር ኃይሉ  ጥር 16 ቀን 2ዐ11 ዓ.ም  በፈጸመው ድብደባ ከፍተኛ የሰብዓዊና ቁሳዊ ኪሳራ ማድረሱም ተገልጿል ፡፡ሚኒስቴሩ ባወጣው መግለጫ የኢፌዴሪ አየር ኃይል ተዋጊ ሂሊኮፕተሮች በፈፀሙት ለ44 ደቂቃ ቆይታ ያለው የአየር ድብደባ 35 የአልሻባብ ታጣቂዎች ተደምስሰዋል፡፡ከዚህ ውስጥም በስፍራው የአልሸባብ የኦፕሬሽን ኃላፊና የፈንጂ ቡድን ኃላፊው በድብደባው መገደላቸው ማረጋገጫ ተገኝቷል፡፡በዚህ የአየር ድብደባ ሁለት የቴክኒክ፣ አንድ የጭነት፣ አንድ ፈንጂ የጫነ በድምሩ አራት ተሽከርካሪዎች እንዲሁም አምስት ካሊበር መሳሪያዎች ወድመዋል፡፡ከዚህ በፊትም የመከላከያ ሠራዊቱ በአልሸባብ ልዩ ልዩ ይዞታዎች ላይ ጥቃት በመፈፀም ከፍተኛ የሰብአዊና ቁሳዊ ኪሳራ እንዳደረሰበት መግለጫው አስታውሷል፡፡